**Programma Latvijas skolas soma**

**Madonas Valsts ģimnāzijā**

**2021./2022.m.g.**

**"No Veidenbauma neaizbēgsi" SIA "Bezrindas.lv"**

9.a un 9.b klases skolēniem programmas „Latvijas skolas somas” ietvaros bija iespēja noskatīties digitālo koncertprogrammu „No Veidenbauma neizbēgsi”. Muzikālo dzīvesstāstu režisējis Ralfs Eilands. Muzikālajā izrādē līdzās Ralfam Eilandam piedalās aktieris Gatis Maliks, kā arī “Liepāja Music Orchestra” Jāņa Ivuškāna vadībā. Izrādē tiek pastāstīts viss Eduarda Veidenbauma dzīves gājums no 1867.gada līdz 1892.gadam. Lielākoties stāsts balstās uz divām notikumu darbības vietām- mājas „Kalāči” un Tērbatas Universitāte.

Manuprāt, izrāde bija labi konstruēta, ar dažādību gan stāstījuma veidā, gan vizuālajā noformējumā. Kopumā, salīdzinot labās lietas un tās, kuras tika kritiski novērtētas, var secināt, ka izrādi bija vērts skatīties un ir vērts skatīties. Ne tikai varēja uzzināt visu dzīvesstāstu ar dažādiem faktiem par vienu no latviešu izcilākajiem dzejniekiem, bet tā arī sniedza iespēju iegūt labas emocijas, kā, piemēram, prieku, interesi un kopumā relaksējošu sajūtu izrādes radītās auras dēļ. Kā arī informācija tika pasniegta vienkārši un saprotami, ar krāšņu un pārdomātu izpildījumu un noformējumu.

Loreta Tropa (9.b)

**Koncertlekcija "Atklāj ģitāru no jauna"**

Pēdējo skolas dienu pirms rudens brīvlaika Madonas Valsts ģimnāzijas aktu zāli pieskandināja ģitāras virtuozs Jānis Bērziņš. Talantīgais mākslinieks pastāstīja, kā no nejaušas iepazīšanās ar ģitāru tā ir kļuvusi par viņa sirds darbu. Pasākuma laikā ģitārists mūs iepazīstināja ar akustisko, elektrisko un basa ģitārām. Mums bija iespēja dzirdēt, kā skanējuma ziņā atšķiras šīs ģitāras.

-Laura atzina, ka „šīs pasākums bija ļoti iedvesmojošs, padarīja mūs visus krietni priecīgākus.”

-Matīss uzskatīja, ka „pasākums bija kā ieskats “aizkulisēs” ģitāras spēlē.”

- Lindai šis pasākumus bija noderīgs: „Es pati spēlēju ģitāru, un daudzi viņa padomi likās ļoti noderīgi.”

-Rainers atzina: “Man patika viss, bet it īpaši akustiskās ģitāras spēle.”

**Kultūrizglītojošs notikums "Es un Imants Ziedonis "Dzirnakmeņos""**

Nodarbībā mums, skolēniem, bija iespēja iepazīt Imantu Ziedoni tiešsaistē. Mēs virtuāli aplūkojām Ziedoņa muzeju Murjāņos , kur, iepazīstot priekšmetus un mājas stāstus, jāatklāj kāds noslēpums. Kopā pavadītais laiks nodarbībā bija sadalīts četros posmos, iesaistot mūs, gan individuālā, gan komandas darbā, gan grupu diskusijās.

(A.Lūse)

**Saruna ar un par Čaku, biedrība "Tapums"**

2021.gada 22.novembrī Madonas Valsts ģimnāzijā tiešsaistē, zoom platformā, norisinājās digitālā izrāde programmas „Latvijas skolas somas” ietvaros „Saruna ar un par Čaku’’. Izrādi noskatījās abas 9.klases. Izrādi vadīja Mārtiņš Liepa, aktieris un Cēsu Mazā teātra tehniskais direktors, un viesis, A.Čaka alterego jeb „Čakiņš’’. Izrāde bija veidota kā raidījums, kur interesanti un pamācoši risinās sarunas ar un par A.Čaku, viņa daiļradi. Kā atzina Miks: „Man ļoti patika mazā Čaka lelle, jo viņa runāja ļoti interesanti!” Arī Markuss norāda, ka viņam raidījuma epizodes patika, jo viss bija mūsdienīgs, kā sarunu šovā, un bija padomāts, lai ir oriģināli, kā, piemēram, mazais Čakiņš. Rihards uzskata, ka izrādē izmantotā lelle parādīja paša A.Čaka raksturu.

Paldies „Latvijas skolas somai” par izglītojošo izrādi, kas ļāva saprast to, cik Aleksandrs Čaks mūsdienās ir aktuāls, un to, kas viņš ir un kādu ieguldījumu atstājis latviešu literatūrā.

Emīlija Vilcāne (9.a)

**Izglītojoša lekcija "Latvijas mūzikas vērtības"**

29. novembrī programmas „Latvijas skolas soma” ietvaros Madonas Valsts ģimnāzijas skolēni tikās ar ielas mūziķi Evelīnu Kramu. Muzikante dalījās ar savu dzīves stāstu, kā arī pastāstīja par ielu mūzikas mākslas žanru un savā mūziķes karjerā pieredzēto. Sarunas laikā Evelīna akcentēja – lai sasniegtu iecerēto, ir reizes, kad ir jāuzdrošinās riskēt, kā arī galvenais ir darīt, iet uz priekšu, mācīties, īpaši laikā, kad tiek celti pamati savai nākotnei. Tikšanās noslēgumā bija iespējams izspēlēt “ Kahoot“ spēli, kur varēja nostiprināt savas zināšanas par ielas muzicēšanu. Sarunas beigās Evelīna klausītājus iepriecināja ar savu dziesmu „Laimīgam būt”, atstājot pozitīvu noskaņu ikviena sirdī.

/D.Grudule/

**Zīmējumu teātra nodarbība-improvizācija "Muzikālā darbnīca",biedrība "Uzzīmē teātri"**

Zīmējumu teātrim raksturīga unikāla teātra forma, kas apvieno zīmēšanu uz skatuves, mūziku, deju un aktierspēli.

-Līdz šim nebiju iepriekš bijusi zīmējumu teātrī, bet jutos patīkami pārsteigta, jo labi pavadīju laiku kopā ar klasesbiedriem.

-Teātris bija izcils, gan zīmētāja, gan Varis Klausītājs ieklausījās auditorijā un rezultātā viss izveidojās kopīgā stāstā.

-Zīmējumu teātrī jutos ļoti labi, iemācījos improvizācijas prasmes, ļoti atsaucīgi vadītāji, kas iedrošināja teikt savas idejas.

**Lekcija "Vizuālizpratne fotogrāfijā", biedrība ISSp**

11.c klasei, pateicoties kultūrizglītības programmas ,,Latvijas skolas soma” atbalstam, norisinājās nodarbība ,,Vizuālizpratne fotogrāfijā’’, ko vadīja Laikmetīgās fotogrāfijas skolas, biedrības ISSP pārstāves. Nodarbības laikā ar piemēru un uzdevumu palīdzību skolēni iepazinās ar Latvijas fotogrāfijas vidi un notikumiem. Tika diskutēts un reflektēts par attēliem un to izmantošanu dažādos kontekstos. Ar radošu uzdevumu palīdzību skolēni tika aicināti reflektēt par attēlu nozīmi viņu ikdienā. Katram skolēnam uz nodarbību bija jāsagatavo divas fotogrāfijas:

• fotogrāfija, kas, skolēnu prāt, vislabāk raksturo viņu pašu;

• fotogrāfija, kas ir atstājusi iespaidu, kuru varētu raksturot kā vizuāli spēcīgu, nozīmīgu, intriģējošu. Prezentējot fotogrāfijas, skolēni paskaidroja, kāpēc tās izvēlējušies, kā arī kāds ir attēlu konteksts. Nodarbības otrajā daļā tika runāts par fotogrāfijas izpratnes trīs līmeņiem, kā praktisku piemēru izmantojot ieskatu fotogrāfa Stīvena Šora pieejā. Klasei šāda veida nodarbība ļoti patika, un tas papildināja mācību priekšmeta „Dizains un tehnoloģijas” apguvi.

Adrians Romanovskis (11.c klase)

**Radošā darbnīca "Mana runa pārliecina", biedrība "Horeogrāfu asociācija"**

10.a klase piedalījās Dzintara Rožkalna vadītajā nodarbībā „Mana runa pārliecina”. Nodarbība notika ar „Latvijas skolas somas” atbalstu. Nodarbībā skolēni iesaistījās vairākās atjautības aktivitātēs, kur vajadzēja izmantot precizitāti, ātru domāšanu un atmiņu. Viens no aktivitāšu uzdevumiem bija sadalīties grupās pa četri un izvēlēties vienu cilvēku, kurš bija gatavs veikt vairākus uzdevumus vienlaikus. Izvēlētajam cilvēkam abās pusēs stāvēja komandas biedri, kuru uzdevums bija uzdot vairākus personīgus un matemātiskus jautājumus. Ceturtais cilvēks no komandas, stāvēdams priekšā, rādīja kustības, kuras vajadzēja attēlot jau noslogotajam skolēnam. Pārējās aktivitātēs nācās darboties pāros, izņemot pēdējo, kur visa klase saliedēti darbojās kopā ar Dzintaru. Aprunājoties ar skolēniem, kuri iesaistījās aktivitātēs, varēja redzēt, ka šī nodarbība viņiem likās krietni interesanta un noderīga. Daudzi atzina, kas uzdevums, kurā bija jādalās grupās pa četri, bija visgrūtākais no visiem pārējiem, bet tomēr tas kļuva par viņiem mīļāko un neaizmirstamāko aktivitāti. Skolēni patiešām iemācījās, kā vairāk atbrīvoties, kad ir jāuzstājas citu priekšā un pilnveidoja spēju izkāpt ārā no savas komforta zonas.

(Z.Kuldperka)

**Izstāde Aleksandrs Naumovs "Pasaules ainava. Ņujorka, Parīze, Venēcija, Rīga, Honkonga, Kanē, Rundāle...", Madonas novadpētniecības un mākslas muzejs**

Madonā skatāmajā izstādē dominē veldzējoši siltie Francijas dienvidi, Itālijas ainavas, arī košie Rundāles dārzi un Rīgas ainaviskās apkaimes. Aleksejs Naumovs arī savos jaunākajos darbos, kas tapuši 2021.gada vasarā un rudenī Francijas Republikas Kultūras ministrijas atbalstītajā rezidencē , piedāvā skatītājam nevis vispārinātu un tipisku ainavu, bet tieši savu skatījumu uz šo vietu, mirkli un gaismu. Venēcijā, Burano salā, kur tik daudz gleznots, māksliniekam pat glabājoties krāsu kaste un tīri audekli, lai pie iespējas atkal taptu kāds koši krāsoto namu un tīro debesu atspulgs gleznā.